DI PULAU MANHATTAN
ADA DUA SKUAD DETEKTIF YANG DIDEDIKASIKAN UNTUK HOMISID:
MANHATTAN UTARA DAN MANHATTAN SELATAN.
MEREKA SIASAT PEMBUNUHAN YANG PALING KEJAM DAN SUKAR.
INI KISAH MEREKA.
23 MEI 1997
1 PAGI
Malam Jumaat hujung minggu Hari Peringatan,
kami terima panggilan orang hilang di 115 Central Park West.
APARTMEN MAJESTIC
Bangunan itu dikenali sebagai Majestic.
Bangunan itu sangat mewah.
Majestic miliki segala kemudahan yang diidamkan manusia.
Penjaga pintu, penyambut tetamu,
semua yang anda perlukan untuk hidup dalam stratosfera itu.
Kami pergi ke lokasi.
Kami bertemu En. Abdela.
Anak perempuannya, Daphne Abdela masih belum pulang.
Lee Furman mula menemu bual ayahnya untuk mengetahui apa yang berlaku.
Penjaga pintu kata, "Dia tak hilang.
Dia di bilik utiliti di belakang lobi."
Penjaga pintu tunjuk tempatnya.
Apabila En. Abdela buka pintu,
kami nampak seorang gadis dan pemuda
dalam tab mandi, memandikan sesama sendiri.
Inilah Daphne Abdela dan kekasihnya, Chris.
Saya fikir, "Mereka main-main. Mereka di dalam tab mandi."
Walaupun situasi itu agak janggal,
dia perasan ada darah.
Saya tanya tentang darah itu dan Daphne kata,
"Kepala saya terluka semasa bermain kasut roda."
Darah itu tidaklah terlalu banyak
sehingga menimbulkan syak wasangka kami.
Mungkin dia terjatuh.
Saya perasan ada luka di kening Chris.
Namun, agak kecil. Tak penting pun.
Saya tahu Daphne marah kami ada di sana.
Dia tengking ayahnya, "Kenapa ayah telefon polis?"
"Saya benci polis."
Kemudian Daphne menjerit, "Keluar. Tutup pintu."
Ketika itu, En. Abdela kata,
"Saya dah okey sekarang. Semuanya baik. Saya akan bawa mereka ke atas."
Jadi, kami pun pergi.
Sebelum Lee Furman pergi jauh daripada Majestic,
dia mendengar di radio,
ada seseorang buat laporan tentang mayat di Central Park
dan datangnya daripada Majestic.
RUMAH DAPHNE - CENTRAL PARK
Saya hubungi radio dan kata, "Kami ada berdekatan. Kami akan periksa."
Kami kembali ke Majestic.
Nampaknya Daphne Abdela yang telefon polis.
Dia jemput kami masuk.
Saya masuk dan dia kata, "Ada mayat di dalam tasik."
"Mayat di dalam tasik. Betulkah? Apa kebarangkaliannya?"
Ini jenayah kejam.
Agak melampau.
Siapa yang sanggup memperlakukan seseorang sekejam itu?
Kenapa?
Setiap kes menghancurkan secebis jiwa anda.
Anda tak boleh buat kerja ini melainkan anda betul-betul peduli.
Anda nak tahu hal sebenar.
Itulah tugas detektif.
Saya suka membongkar kebenaran. Apa yang berlaku sebenarnya?
Penting bagi sebuah keluarga mengetahui pembunuh saudara mereka.
Itu tugas saya.
Di Bandar Raya New York, NYPD…
inilah dia.
Central Park ikon penting di tengah-tengah Bandar Raya New York.
Taman itu bukan saja dikenali kerana
taman yang cantik,
mungkin beberapa padang bola dan taman permainan.
Tapi lebih daripada itu.
Kita tinggal dalam konkrit.
Kita berjalan di atas konkrit.
Kita tinggal di udara, jauh daripada alam semula jadi.
Central Park bagi warga New York, bukan sekadar laman belakang.
Tapi sebuah oasis.
Tapi semua penduduk New York berkongsi Central Park.
Bukan saja orang baik, tapi orang jahat juga.
Central Park sangat berbahaya pada tahun 70-an dan 80-an.
Saya takkan ke sana pada waktu malam.
Ketika itu kami terima 2,500 kes pembunuhan setahun.
Kebanyakannya berlaku di Central Park.
Menjelang akhir tahun 90-an,
bandar ini semakin selamat.
Setiap petunjuk jenayah, keselamatan awam
bergerak ke arah yang betul.
Apabila bandar ini berubah dan keadaan menjadi lebih selamat,
Central Park pun begitu juga.
Namun, setiap kali ada jenayah di sana,
semua orang turun padang.
Walaupun insiden kecil berlaku di Central Park, rasanya macam,
"Aduhai, semua orang perlu siasat apa yang berlaku."
Jadi, apabila seseorang dibunuh, itu masalah besar.
23 MEI 1997
Pada 23 Mei 1997,
saya baru mulakan tahun kelima sebagai pembantu peguam daerah.
Saya baru saja mengikut pembantu homisid yang lebih senior,
bermakna saya dilatih untuk menyiasat dan mendakwa kes homisid.
Di antara jam 3:00 pagi dan 4:00 pagi,
saya terjaga kerana alat kelui berbunyi.
Saya baru berpindah ke rumah baharu
dan tiada talian telefon.
Jadi, saya terpaksa pergi ke jalanan.
Saya jumpa telefon awam dan dail nombor pada alat kelui.
Orang di hujung talian berkata,
"Ada kekecohan di Central Park."
Saya anggap kenyataan itu kurang benar.
Ketika itu awal pagi.
Kami diberitahu oleh petugas malam.
Dia kata, "Ada mayat terapung di Tasik Central Park."
Saya pegawai pemerintah Manhattan Detective NightWatch.
Tugas kami, mengawal tempat kejadian
dan kemudian serahkan kepada detektif yang menyiasat kes itu.
Saya sampai ke tempat kejadian,
di sebelah barat Central Park, di sebelah Strawberry Fields.
Ada kesan darah, mungkin 12-13 meter menuju ke gazebo.
Kami ikut jejak darah itu.
Saya berjalan ke tasik.
Di dalam tasik itu
ada tubuh manusia terapung dengan kepalanya ke atas.
Kali pertama saya lihat tempat kejadian,
saya rasa tak sedap hati.
Tasik itu di tengah-tengah taman yang indah ini.
Tapi apa yang saya lihat di tempat kejadian,
antara yang paling kejam pernah saya lihat.
6:00 PAGI 3 1/2 JAM SELEPAS MAYAT DITEMUI
Saya pergi ke lokasi untuk memeriksa mayat itu dalam persekitarannya,
keadaan sekelilingnya.
Kebanyakan tempat kejadian jenayah terhad di satu lokasi.
Dalam kes ini, laluan menuju ke taman itu
ada titisan darah,
di kawasan gazebo yang dipenuhi darah
dan mayat di tasik.
Saya tengok di pinggir air,
terapung-apung di antara mensiang,
seorang lelaki yang pucat,
sisa-sisa seorang lelaki.
Saya melangkah lebih dekat
dan nampak abdomennya terkoyak,
ususnya terapung di dalam air.
Saya dah tengok ratusan mayat semasa berkhidmat di NYPD.
Ini satu-satunya mayat yang saya nampak dengan usus terapung.
Saya tak dapat lupa.
Pergelangan tangannya ditetak.
Tangan kanannya tergantung, hampir terputus.
Ada banyak tikaman, luka tikaman yang merobek.
Melampau.
Aspek melampau ini melibatkan keghairahan, kemarahan dan keberangan.
Setiap pembunuhan memang dahsyat dan setiap tempat kejadian homisid
menyedihkan, penuh emosi dan agak sukar difahami.
Tapi pasti ada variasi.
Homisid yang dilakukan dengan pisau
sememangnya yang paling kejam.
Pada ketika ini dalam kerjaya saya,
ini tempat kejadian jenayah homisid kedua yang saya lawati.
Terdedah kepada jenayah seperti itu dengan cepat,
sememangnya pengenalan kepada ujian yang lebih berat.
Saya detektif gred tiga yang bekerja dalam Skuad Homisid Manhattan Utara.
Saya di sana hampir empat tahun.
Jumaat, 23 Mei 1997, saya tidak bekerja pada waktu siang.
Saya datang awal untuk ke mahkamah di pusat bandar.
Saya pergi ke pejabat kira-kira jam lapan pagi.
Leftenan memandang saya dan kata, "Ada pembunuhan di taman.
Telefon mereka, batalkan kes mahkamah dan ikut kami."
Saya diberitahu seseorang dari Homisid Manhattan Utara
ditugaskan menyiasat kes ini.
Kemudian Rob Mooney muncul.
Sebaik saja dia mula bercakap,
sekarang saya tahu siapa ketuanya.
Lelaki ini berketinggian 1.95 meter.
Kepalanya besar.
Rambutnya ada gaya seperti bintang rock tahun 70-an
dan misai dengan gaya yang sama.
Nampak macam salah seorang ahli kumpulan The Allman Brothers yang hilang.
Dia selalu pakai pin Grateful Dead di lapelnya.
Peminat setia Grateful Dead.
Mungkin dah hampir 300 kali saya menonton konsert Dead.
Kepelbagaian dalam komuniti itu beri saya kelebihan yang serius
untuk tak menilai orang.
Jangan menilai buku dari kulitnya.
Dalam kes ini, ternyata benar.
2:30 PAGI MAYAT DIJUMPAI
8:00 PAGI DETEKTIF MOONEY TIBA DI TEMPAT KEJADIAN
Mangsa tak ada dompet,
tapi kami jumpa beberapa dokumen.
Ada nama, Michael McMorrow.
Kami dapat tahu Michael berusia 44 tahun.
Dia tinggal di Manhattan dengan ibunya
dan bekerja di syarikat hartanah.
Hari ini, misteri menyelubungi pembunuhan seorang lelaki di Central Park New York.
McMorrow ditikam lebih 50 kali, tekaknya dikelar.
Media berduyun-duyun tiba
sebab di Bandar Raya New York,
semua yang berlaku di Central Park diberi keutamaan.
Apabila saya lihat saiz mangsa, ketinggiannya hampir dua meter.
Beratnya hampir 90 kilogram.
Jika pembunuhnya mampu mencacatkan
dan mengerat seseorang seperti itu,
banyak yang perlu disiasat. Saya tak faham.
Keadaan mayat mangsa
dan jumlah keganasan yang menyebabkan semua kecederaan ini
jelas menunjukkan ini bukannya tindakan keganasan secara rawak.
Ini bukannya rompakan yang bertukar ganas.
Jadi, misteri itu kemudian menjadi mekanisme kejadian.
8:00 PAGI DETEKTIF MOONEY TIBA DI TEMPAT KEJADIAN
2:00 PAGI PEGAWAI FURMAN KEMBALI KE MAJESTIC
Saya berada di apartmen itu.
Sekarang jam dua pagi.
Selepas Chris pergi, Daphne telefon kami.
Dia kata, "Saya takut dengan Chris.
Saya tak nak cakap apa-apa kalau dia ada di sini."
Daphne berkata dia berada di taman itu dengan kekasihnya, Chris.
Mereka melepak, berjalan-jalan
dan Chris jadi gila. Dia bunuh seorang lelaki.
Semasa Daphne bercakap, En. Abdela pergi begitu saja, seperti…
Saya pandang dia. Dia tak kisah. Saya terfikir, "Ini anak awak.
Awak tak cakap apa-apa. Awak tak halang dia cakap apa-apa."
Saya fikir mungkin dia dah biasa.
Dalam fikiran saya, "Budak ini menipu."
"Umur awak 15 tahun. Awak masih muda."
Mungkin dia ada masalah, jadi dia nak perhatian ayahnya.
MAYAT DI TASIK
Saya tak tanya soalan. Dia yang dedahkan maklumat ini.
Kemudian dia kata, "Saya cuba berikan dia CPR."
Dia cuba membantu dan bukannya terlibat.
Dia kata, "Chris buat itu. Chris buat ini."
Tiada "saya", tiada "saya buat".
Sehinggalah ketika Chris cuba membuang mayat itu.
Daphne kata, "Chris, awak patut buang isi perutnya dan tenggelamkan dia.
Cuba sembunyikan."
Terlibat dalam kejadian seperti itu sepatutnya buat dia terkejut.
Tapi reaksinya seperti biasa, sangat santai.
Lee Furman minta polis peronda dari Presint Central Park
pergi ke taman itu dan menemui mayat itu terapung di tasik.
Nada perbualan di apartmen itu tiba-tiba berubah.
2:30 PAGI MAYAT DITEMUI
2:00 PAGI PEGAWAI FURMAN KEMBALI KE MAJESTIC
8:00 PAGI MOONEY TIBA
9:00 PAGI TEMPAT KEJADIAN
Selepas Lee Furman bertindak balas terhadap panggilan 911 di apartmen Daphne,
kami ada sebab untuk percaya Christopher terlibat secara langsung.
Pagi itu, bertindak atas maklumat yang diberikan,
sepasukan detektif pergi ke pangsapuri Chris Vasquez,
dan menahannya kerana membunuh Michael McMorrow.
RUMAH CHRIS
Dia perlu direkodkan terlebih dahulu
dan seorang leftenan menegur saya,
"Kemaskan tali leher awak. Awak kena bawa dia ke kereta."
Kali pertama saya nampak Chris Vasquez,
saya agak terkejut sebab dia nampak macam budak kecil.
Saya tahu umurnya 15 tahun, tapi dia nampak macam 12 tahun.
Kecederaan di muka dan tangannya agak jelas kelihatan.
Tanggapan itu menambah kebimbangan saya
tentang bagaimana kejadian ini berlaku,
kerana saya tak yakin
dia akan jadi satu-satunya orang yang bertanggungjawab
untuk semua huru-hara yang berlaku di tempat kejadian.
Apa yang kami tak tahu, apa sebenarnya pendirian Daphne.
Jadi, cara dia muncul adalah sebagai saksi.
Tapi kebanyakan saksi jenayah ganas
takkan menganggap mengeluarkan isi perut mangsa idea yang baik
untuk tenggelamkan mayatnya ke dalam tasik.
Jadi, Daphne Abdela ditahan
pada jam 12:30 tengah hari, 23 Mei.
Kami ke sana untuk dapatkan keterangannya.
Kami mahu berbicara dengannya,
dan ayahnya, bagi pihak Daphne,
enggan bercakap dengan kami.
Kali pertama saya jumpa Daphne Abdela, dia masih budak lagi.
Dia masih kecil.
Dalam otak saya, agak sukar untuk kaitkan dia dengan jenayah ini.
Kami dimaklumkan mereka berdua meminta peguam.
Jadi, tiada peluang untuk kami menyoal siasat mereka.
Itu satu kerugian besar.
Memang menjadi masalah kalau kami tak dapat peluang itu.
Ada dua orang remaja berusia 15 tahun dan Michael
yang 30 tahun lebih tua daripada mereka berdua.
Jadi, bagaimana mereka boleh bertemu?
Bagaimana pembunuhan boleh berlaku?
Pasukan detektif menyiasat keluarganya
dan dapat tahu ayahnya ahli perniagaan yang kaya,
ibunya model Perancis.
Mereka ambil Daphne sebagai anak angkat.
Dia hidup dengan keistimewaan yang luar biasa.
Dia ada segalanya.
Pada akhir 80-an, ramai ibu bawa anak-anak mereka ke taman.
Kami bermain di Strawberry Fields.
Kemudian 13 tahun berlalu.
Suatu hari, kita dengar seseorang ditangkap kerana membunuh.
Seorang gadis bernama Daphne.
Lama-kelamaan,
kawan-kawan kami sedar budak kecil bernama Daphne itu
salah seorang budak yang bermain hampir setiap petang dengan anak kami.
Apabila saya dengar tentang pembunuhan itu, saya jadi taasub.
Saya asyik berfikir tentangnya.
Kemudian saya kemukakan cadangan untuk menulis buku tentangnya.
Semasa penulisan buku ini, saya mahu bercakap dengan sesiapa
yang kenal Daphne dan Christopher.
Daphne belajar di Columbia Grammar semasa dia mula bersekolah.
Pada mulanya, dia sesuai di sana.
Lama-kelamaan dia mula memberontak.
Akhirnya, dia diminta meninggalkan Columbia Grammar semasa di gred lapan,
sesuatu yang jarang berlaku di sekolah swasta di bandar.
Daphne terlibat dalam banyak kelakuan yang merosakkan diri,
arak dan dadah.
Keluarga Daphne menghantarnya ke pusat pemulihan yang mahal,
dua kali sebelum kes ini berlaku.
Daphne mula bersekolah menengah di Loyola
selepas dia diminta meninggalkan Columbia Grammar.
Dia keras kepala, kasar dan angkuh.
Sikapnya semakin teruk.
Dia enggan tunduk kepada peraturan, perintah berkurung dan perlakuan baik.
Suspek lain dalam pembunuhan itu ialah Christopher Vasquez, 15 tahun.
Dia digambarkan sebagai bekas budak altar dan ahli pengakap
yang membesar di rumah lima tingkat di Spanish Harlem.
Saya dapat tahu Chris Vasquez daripada keluarga yang baik.
Dia budak altar.
Dia tinggal di sebelah gereja di Jalan 97.
Dia budak yang baik, sangat membantu, sangat patuh.
Dia tinggal di East Harlem.
Tiada yang mewah.
Budak baik, berpakaian kemas.
JIRAN
Dia tak melepak. Dia tak suka cari pasal.
Semua orang kecewa. Kami tak percaya.
Ibu bapa Christopher dah berpisah.
Dia dibesarkan oleh ibunya.
Dia dimasukkan ke sekolah swasta yang agak mahal.
Ibu bapanya bekerja keras untuk berikan dia kehidupan yang baik.
Dia budak baik tapi sangat pendiam
dan dia selalu dibuli di sekolah kerana saiz tubuhnya
dan sikap pendiamnya itu.
Chris jadi mangsa ejekan budak-budak.
Mereka ejek dia "si lembik", panggilan untuk orang yang malang, lemah.
- Saya tak tahu kenapa dia terlibat. - Dia lembik.
Dia memang lembik.
Christopher dan Daphne pandai bermain kasut roda.
Mereka ke taman pada waktu tengah hari. Mereka bertemu di sana.
Daphne dan Christopher tiada ramai kawan.
Daphne kerana dia sangat menjengkelkan,
dan Christopher kerana dia terlalu menyendiri.
Apabila mereka bertemu, mereka mula berkawan
dan mula melepak bersama-sama.
Mereka melepak bersama selama dua atau tiga bulan sebelum pembunuhan itu.
Dua orang remaja berumur 15 tahun dari sekolah swasta
dan kes itu mendapat liputan yang meluas.
Jenayah mengejutkan yang membawa kepada penahanan dua remaja…
…didakwa menikam seorang ejen hartanah dan membuang mayatnya.
Salah seorang merupakan anak jutawan.
Apabila saya mendengar berita tentang pak cik saya,
saya terkejut.
Lebih-lebih lagi saya dan adik saya
selalu meluangkan masa di Central Park bersama pak cik saya.
Itu tempat yang istimewa untuk kami.
Kami tahu tempat itu agak istimewa untuknya,
jadi apabila dia mati dengan tragik
di tempat yang agak istimewa ini, memang amat mendukacitakan rasanya.
Hancur hati saya melihat ibu saya
dan kesedihan yang dia hadapi.
Mereka tinggal bersama-sama,
jadi ibu amat terkesan dengan kematiannya lebih dari orang lain
dan saya rasa dia masih rasa dia bertanggungjawab melindungi Michael.
Kami membesar di West Side Manhattan, satu blok dari Central Park.
Michael disenangi ramai.
Buat ramai kawan dan ada ramai kawan.
Saya tak panggil dia "Michael". Saya tak pernah panggil dia "Mike".
Saya panggil dia "Irish". Itu nama gelarannya di kejiranan kami.
Dia cepat ketawa.
Itulah sifat Irish,
dia selalu ketawa, suka berjenaka.
Dia lelaki biasa.
Lelaki biasa.
Jadi, kenapa ada orang nak musnahkan dia sebegini rupa?
Itulah misterinya.
Dua remaja yang dituduh menikam dengan kejam
seorang ejen hartanah Manhattan berkata mereka tak bersalah.
Christopher Vasquez
dan teman wanitanya yang berusia 15 tahun akan didakwa hari ini.
24 MEI 1997 HARI SELEPAS PENAHANAN
Penahanan itu bukan penamatnya, tapi sememangnya permulaan cerita.
Situasi ini agak mengelirukan.
Kami tak rasa kami tahu apa yang berlaku ketika itu.
Defendan didakwa dengan Akta 125.25.
Tahap pertama.
Defendan ini, bersama Chris,
merujuk kepada defendan bersama,
cuba sembunyikan identiti mangsa.
Daphne Abdela, 15 tahun dan teman lelakinya, Christopher Vasquez,
mengaku "tidak bersalah" semasa perbicaraan semalam.
BANGUNAN MAHKAMAH JENAYAH
Di bawah undang-undang New York, mulai saat seseorang dituduh,
ada 144 jam untuk failkan pendakwaan.
Kalau anda tak failkan pendakwaan dalam masa yang ditetapkan itu,
defendan mesti dibebaskan daripada tahanan.
Kami perlu menilai dengan cepat sama ada kami ada cukup bukti
untuk mewujudkan sebab munasabah yang akan membawa kepada pendakwaan.
Sekarang, kiraan masa bermula.
ENAM HARI SEBELUM DIDAKWA ATAU DIBEBASKAN
Kes ini melibatkan siasatan yang meluas.
Ini memerlukan beberapa pasukan penyiasat
untuk mengumpul bukti dari setiap lokasi.
Kemudian ada pasukan detektif yang menyoal ahli keluarga, saksi.
Mereka sedang menunggu bukti. Itu caranya anda membina kes.
Disebabkan apa yang Lee Furman nampak di pangsapuri Daphne,
ada bukti yang perlu dikumpul.
Bukti darah pada pakaian, darah pada kasut roda miliknya
dan darah pada jam yang dia pakai.
Apabila NYPD mengumpul bukti, mereka tak main-main.
Ini bukan sekadar gambar darah dalam tab mandi.
Mereka ambil seluruh tab mandi
kerana ada darah si pelaku,
mungkin juga darah mangsa.
Kami geledah bilik tidur Daphne.
Dalam lacinya,
saya jumpa dompet Michael McMorrow dengan kad pengenalan dan duit.
Itu satu lagi bukti yang meletakkan dia di sana bersama Michael
dan Chris di tempat kejadian.
Masalahnya, seteruk mana pun jenayah ini,
berada di situ ketika jenayah dibuat bukan satu kesalahan.
Mungkin bercanggah daripada segi moral dan etika,
tapi bukan satu jenayah.
Anda perlu buktikan unsur jenayah
tanpa keraguan munasabah, setiap elemen.
Kami dapat tahu daripada keluarga Michael McMorrow
tentang kelakuan biasa Michael
dan beberapa orang yang melepak bersamanya di taman itu.
Ada sekumpulan orang yang dikenali Michael di taman itu.
Selepas waktu kerja, dia akan ke sana dan membawa bir bersamanya.
Dia ada kawan minum arak.
Michael bergelut dengan alkohol.
Dia cuma lelaki biasa yang ada masalah biasa.
Irish cuba ubah dirinya.
Dia pergi ke pusat pemulihan.
Irish pergi ke pusat pemulihan di Y di Central Park West,
di situlah dia bertemu Daphne.
Siasatan berjalan seperti yang sepatutnya.
Orang ramai ditemu bual,
orang yang kami kenal pasti ada di sana sebelum pembunuhan berlaku.
Kami dapat tahu pada hari pembunuhan Michael McMorrow,
Daphne dan Chris bersetuju untuk menjalinkan hubungan.
Mereka main kasut roda
dan Daphne terlibat dengan pelbagai masalah.
Daphne cari gaduh dengan lelaki yang lebih tua di taman itu.
Dia buat macam-macam benda gila.
Daphne berkata, "Saya akan bunuh seseorang malam ini."
Sebelum pembunuhan itu, Daphne dan Chris minum arak
dan terserempak dengan sekumpulan orang di Strawberry Fields,
salah seorang ialah Michael McMorrow.
Sekarang, Chris jadi anjing peliharaan. Dia cuma ikut saja.
Daphne lebih "berpengalaman" walaupun mereka sebaya.
Daphne seumpama jin dalam botol.
Apabila Christopher jumpa botol itu dan membuka gabusnya,
dia terkeluar dan mengawal semuanya dengan Chris.
Semasa pemeriksaan di pangsapuri Chris Vasquez,
ada darah pada pakaiannya dan mereka menemui sebilah pisau.
Kami tak tahu jika itulah senjata yang mereka gunakan.
Kami perlu buat ujian DNA.
ENAM HARI SEBELUM DIDAKWA ATAU BEBAS
EMPAT HARI SEBELUM DIDAKWA ATAU DIBEBASKAN
PEJABAT KETUA PEMERIKSA PERUBATAN
McMorrow dibawa untuk bedah siasat.
Paras alkohol dalam darahnya .31 semasa bedah siasat
iaitu tiga kali had yang dibenarkan.
Adakah itu penyebab dia lemah?
Mungkin, ya.
Tapi dia mampu berjalan dari Strawberry Fields
dan turun ke tasik dengan kakinya sendiri.
Jadi, kami cuba siasat apa yang berlaku.
Ada kesan lebam di belakang kakinya.
Lebam yang bercorak.
Kehancuran mukanya
menunjukkan serangan yang sangat peribadi dan sangat marah.
LAPORAN AUTOPSI
Di sebelah dadanya mungkin ada lapan, sembilan atau sepuluh luka tikaman
semuanya terkumpul, menunjukkan dia tak bergerak.
Bayangkan seorang lelaki berdiri,
mukanya ditoreh
dan tangannya ditetak kerana cuba mempertahankan dirinya.
Kemudian dia rebah.
Sekarang penyerangnya berdiri di depan dan menikam tubuhnya dengan kejam.
Menikamnya berulang kali.
Saya rasa persoalan terbesar yang bermain di minda,
apa yang berlaku sebenarnya…
Dia lelaki yang tegap.
Walaupun mabuk, bagaimana dia terbaring di atas tanah
sehingga Chris Vasquez yang bertubuh kurus dapat mencederakannya sebegitu rupa?
Jawapannya, Chris tak buat sendiri.
Sekurang-kurangnya itu andaian kami.
Apabila saya tahu apa mereka buat pada mayat itu, saya marah.
Saya tak peduli umur mereka 15 tahun. Sepatutnya ada keadilan untuknya.
Adik saya berusia 15 tahun.
Saya berusia 17 tahun.
Kami tak faham bagaimana budak sebaya kami boleh buat begitu.
Daphne Abdela akan dipenjarakan sehingga hari Rabu.
Satu lagi tarikh telah ditetapkan oleh mahkamah.
Pada masa itu, juri agung perlu mengambil tindakan
atau budak 15 tahun itu dibebaskan.
EMPAT HARI SEBELUM DIDAKWA ATAU DIBEBASKAN
24 JAM SEBELUM DIDAKWA ATAU BEBAS
Analisis DNA dah siap.
Pisau sakunya ada campuran darah
pada bilah dan hulunya.
Campuran darah Chris dan darah Michael McMorrow.
Itu senjata pembunuhan, bukti yang sangat penting.
Sukar untuk kami terima kenyataan,
mereka mampu lakukan keganasan melampau.
Tapi pada masa yang sama, kami tahu mereka mampu.
Kami tahu mereka yang melakukannya.
Pada ketika itu,
berdasarkan jumlah maklumat yang kami dapat,
kami ada sebab yang cukup untuk mendakwa mereka berdua.
Bukti utama untuk Chris ialah pisau itu.
Bagi Daphne, kenyataannya.
Jelas sekali, dia memainkan peranan yang aktif
dalam cubaan membuang mayat itu.
Kami kemukakan bukti itu kepada juri agung.
Juri agung mendapati bukti itu meyakinkan.
Mereka dituduh dengan pembunuhan tahap kedua.
PEMBUNUHAN TAHAP KEDUA PEMBUNUHAN SENGAJA TANPA PERANCANGAN
Hari-hari terawal penyiasatan kes ini,
kami dapat tahu siapa peguam bela yang akan mewakili mereka.
Christopher Vasquez dibela oleh peguam bernama Arnold Kriss,
bekas peguam daerah.
Sememangnya musuh yang menggerunkan.
Daphne dan keluarganya memilih Ben Brafman.
Ben ialah salah seorang peguam bela terkenal di New York
dan mungkin di negara ini.
Dia mewakili semua orang daripada mafia hingga orang Wall Street.
PEMBELA PUFFY
Ben mempunyai portfolio yang pelbagai
dan biasanya dengan keputusan yang baik untuk dia dan kliennya.
Semua ini macam peringatan yang jelas,
betapa penting dan sukarnya kes ini.
Sesetengah detektif mungkin takut
dengan kehadiran orang seperti Ben Brafman.
Pendapat saya, "Anda ada ijazah undang-undang
dan pakaian anda lebih mahal daripada saya,
tapi kita berdua pakai seluar dengan cara yang sama pagi ini
dan saya bersedia jika anda bersedia."
Ayuh mulakan."
ANAK, RAKAN SEKERJA, LELAKI BERMASALAH
Saya ada lebih banyak soalan daripada jawapan.
Siapa En. McMorrow
dan kenapa dia minum bir dengan kanak-kanak di taman itu?
Media membentuk naratif yang menggambarkan Irish sebagai penyumbaleweng.
Mereka merosakkan imej Michael.
Sebab dia suka minum sepanjang malam di taman
bersama orang yang lebih muda masih tidak jelas.
Apa yang jelas? Nyawanya terkorban.
Penjelasan paling jelas
kalau anda nampak lelaki berusia 44 tahun
sedang minum dengan dua remaja 15 tahun pada waktu malam di Central Park…
Tidaklah terlalu sukar untuk melakarkan gambaran itu.
McMorrow bertemu dua remaja itu dekat tasik
dan mungkin cuba mengganggu Abdela,
menyebabkan teman lelakinya, Vasquez mengamuk menggunakan pisau.
Saya rasa spekulasi itu melukakan hati nenek saya
dan ahli keluarga saya yang lain kerana semuanya tak benar.
Kami nak pastikan
dia diingati dengan penuh hormat dan bermaruah
sebab dia memang berhak.
DI PENGEBUMIAN MANGSA, MARUAH YANG TERCEMAR DITAKUTI
Semua maklumat yang kami ada tentang dia tak menunjukkan
dia akan menyakiti orang lain.
Sebenarnya, dia seorang yang baik dan mesra dengan sesiapa yang dia temui,
tak dinafikan lagi.
Dalam hal ini,
menggambarkan dia berada di tempat yang salah pada masa yang salah,
sememangnya tepat.
Kes terhadap Chris agak kuat kerana pisau itu.
Itu satu-satunya bukti terbaik dalam kes ini.
Kami tahu pisau itu senjata pembunuhan.
Kami rasa kami akan dapat buktikan tanpa keraguan munasabah,
Christopher memegang pisau itu.
Kami rasa kurang yakin dengan kuantum bukti untuk Daphne.
Walaupun ada banyak bukti ikut keadaan
yang meletakkan dia di tempat kejadian,
juri perlu berfikiran terbuka untuk menilainya.
Kes ini lebih sukar daripada kes Christopher.
Kemudian ada kejutan besar.
PEGUAM DAERAH NEW YORK
En. Brafman, peguam Daphne, memberitahu pejabat peguam daerah
dan katanya, "Saya berbincang dengan klien saya
dan dia ingin tampil sebagai Ratu Sehari."
Rasional Ben, "Saya rasa kamu salah.
Dia benar-benar seorang saksi, dia bukannya defendan.
Biar saya bawa dia sebagai Ratu Sehari"
Itu satu perjanjian
di mana peguam bela boleh bawa masuk kliennya
dan dia boleh bercakap dengan bebas.
Semua yang anda cakap tak boleh digunakan untuk menentang anda
melainkan anda beri keterangan di mahkamah
dan beri keterangan berbeza daripada apa yang anda cakap di sini.
Kami bawa dia ke pejabat peguam daerah.
Daphne menjelaskan, pada malam itu,
dia dan Vasquez terserempak dengan sekumpulan orang
yang minum bersama Michael di taman itu.
Tak lama selepas itu, seorang polis menaiki skuter tiba dan meleraikan mereka.
Mereka bawa haluan masing-masing.
Daphne dan Chris ada bir dan Michael mengikut bir itu.
Mereka pergi ke gazebo kecil di tepi tasik.
Di situlah mereka duduk sambil minum bir.
Pada satu tahap,
Daphne dan Chris…
mahu berendam tanpa seurat benang di dalam tasik itu.
Apabila selesai, mereka berdua kesejukan.
Daphne menjelaskan…
Michael nampak dia menggigil.
Michael kemudian memeluk Daphne untuk memanaskan badannya
dan Chris naik angin.
Sebab dia fikir Michael cuba mengambil kesempatan ke atas Daphne.
Dia keluarkan pisau dan mula menikamnya.
Dia kata, "Christopher yang buat. Dia buat semuanya.
Saya saksi."
Kalau kata-katanya benar, dia sebenarnya saksi pembunuhan.
Dakwaannya mungkin akan ditarik balik.
Itu penamatnya bagi Daphne.
Tapi saya tak puas hati.
BANGUNAN MAHKAMAH JENAYAH
Daphne dilahirkan, secara praktikalnya,
berfikir dia lebih hebat dari orang lain.
Dia orang paling penting dalam mana-mana bilik yang dia akan masuk.
Saya yakin dan saya fikir dia akan bertindak bijak dan bercakap.
Mereka fikir mereka boleh bebaskan diri dengan cara itu.
Tiada apa yang kami lebih suka.
"Awak terus bercakap. Teruskan."
Jadi, saya nak kawal dia.
Saya kata ada bukti fizikal untuk sahkan kata-katanya.
Kemudian saya kata, "Saya tertanya-tanya kalau
awak benarkan kami bercakap dengannya beberapa kali lagi.
Saya nak fahamkan satu atau dua perkara."
Brafman kata, "Ya, tiada masalah."
Dia fikir perjanjian ini dah selesai.
Kami buat temu bual susulan dengan Daphne.
Dia hantar wakil junior dari pejabatnya.
Ada sesuatu tentang Rob.
Sifat kebapaan.
Dia boleh dipercayai dan orang selesa bercakap dengannya.
Apabila Rob Mooney bercakap dengan Daphne Abdela,
satu hubungan terjalin.
Dia bijak dalam hal itu.
Saya tanya dia, "Saya ada soalan.
Saya risau tentang kesan lebam ini."
Saya ambil gambar daripada fail
yang jelas menunjukkan garis dan lebam bulat ini
di belakang kaki mayat itu dan saya kata,
"Awak rasa ini apa?"
Dia jadi malu seketika dan kata, "Hmm."
Dia pusingkan gambar dan melihatnya. Dia nampak teragak-agak.
Ada seorang lelaki menepuk bahunya dan berkata,
"Tak apa. Awak boleh beritahu dia." Saya fikir, "Terima kasih, kawan."
"Awak benar-benar membantu saya."
Kemudian saya capai kotak, keluarkan kasut roda dan kata,
"Benda ini boleh membantu awak ingat semula?"
Kemudian dia mula menunjukkan
sifatnya yang sebenar.
Dia kata, "Saya ingat dia akan cederakan kawan saya,
jadi saya tendang dia."
Saya kata, "Okey, saya faham, tapi jelaskan kepada saya."
"Saya tendang dia dan dia jatuh.
Kemudian Chris melompat ke atasnya dan menikamnya lagi."
Saya kata, "Okey."
Kemudian peguam itu kata, "Okey, selesai."
Dia tak boleh menafikan lagi yang dia terlibat.
Dia serang Michael McMorrow.
Dia tendang Michael McMorrow.
Dia buat lelaki itu tak berdaya.
Sekarang kami ada buktinya.
Pelaku, bukan saksi.
Pembunuh.
Berdasarkan keadaan itu, kami tahu
dia ada membantu Chris.
Sekarang, buat kali pertama, dia ceritakan kepada kami.
Tak lama selepas kenyataannya itu,
kami buat perjanjian rayuan dengan Daphne Abdela.
Remaja yang didakwa terlibat dalam pembunuhan di Central Park
membuat perjanjian dengan pendakwa raya dan mengaku bersalah membunuh.
Daphne Abdela, 16 tahun, meminta maaf atas peranannya
dalam pembunuhan dan pencacatan Michael McMorrow tahun lepas.
Perjanjian itu tak memerlukan dia
memberi keterangan terhadap bekas kekasihnya, Chris Vasquez.
Chris yang dituduh menikam.
KETIKA IBUNYA MENANGIS, REMAJA MENGAKU BERSALAH
Daphne akan mengaku bersalah
dan dia akan terima hukuman maksimum untuk pertuduhan itu,
tapi takkan beri keterangan di mahkamah terhadap Chris Vasquez.
Kami bekerjasama dengan pejabat peguam daerah dan katanya,
"Ini yang boleh kami usahakan." Kami ada bukti terhadapnya.
Kami ada kes yang kukuh.
Tapi Daphne, dah terlambat.
Kalau kami bawa ke mahkamah,
kami tak pasti kami boleh dapatkan sebarang sabitan.
Saya juga nak minta…
Pada bulan Mac 1998, Daphne datang ke mahkamah
dan dia mengaku bersalah atas jenayah "pembunuhan tahap pertama".
Pembunuhan tahap pertama
berbeza daripada pembunuhan tahap kedua,
itulah tuduhan asalnya,
kerana tak memerlukan niat untuk membunuh.
Dia mengaku bersalah dengan niat menyebabkan kecederaan fizikal yang serius
kepada Michael McMorrow.
Dia mengaku bersalah membunuh orang pada tahap satu.
Dia mengaku di mahkamah terbuka tentang apa yang dia buat
yang menjadikannya bersalah atas jenayah itu
dan dia menerima hukuman tiga hingga sembilan tahun.
November 1998, perbicaraan bermula.
REMAJA DIBICARAKAN
Itu pengalaman pertama saya menjadikan Rob sebagai saksi.
Rob datang ke mahkamah.
Dia pakai jaket sukan dan ada pin Grateful Dead di lapelnya.
Saya sebagai pembantu peguam daerah yang muda dan tegas,
saya kata, "Rob, itu tak sesuai.
Awak perlu tanggalkan pin Grateful Dead itu."
Saya kata, "Tak boleh."
Saya kata, "Tolong tanggalkan. Awak tak buat begitu di mahkamah."
"Tak boleh pakai pin tengkorak dengan petir menembusinya di mahkamah."
Saya kata, "Itu pilihan yang sukar. Saya takkan tanggalkannya."
Rob kata, "Awak ada dua pilihan di sini."
"Saya beri keterangan dengan memakai pin ini
atau tak beri keterangan langsung."
"Tapi apa pun, kisah ini berakhir dengan saya memakai pin itu."
Saya terfikir dan tanya, "Berapa cepat awak boleh teruskan?"
PENTADBIRAN KEADILAN SEBENAR TONGGAK KERAJAAN YANG BAIK
Pembelaan yang dikemukakan ialah,
"Tiga orang pergi ke tasik. Dua orang kembali."
"Mereka berdua tak bercakap. Anda tak tahu apa yang berlaku di tasik."
Sebab kalau anda tak pasti
siapa sebenarnya yang mengelar dan bergaduh,
anda perlu ada keraguan munasabah tentang rasa bersalah pemuda ini.
Sentiasa ada kebimbangan apabila orang saling tuduh menuduh
dan ini akan mengakibatkan kebuntuan,
mungkin juri tidak akan yakin.
Pihak pembela menyalahkan Daphne,
mungkin dia bertanggungjawab ke atas jenayah ini,
tapi saya rasa strategi keseluruhannya, "Kami tak tahu."
"Kalau anda tak tahu, anda perlu bebaskan klien saya."
Dalam setiap kes, ada masanya
juri dapat bayangkan
orang yang berada di depan mereka melakukan jenayah yang dituduh.
Sukar untuk saya percaya yang kesemua 12 juri itu
akan dapat melihat Chris Vasquez melakukan jenayah dahsyat itu.
Apabila juri keluar untuk berbincang,
kami sudah pun menunggu
hampir setahun setengah untuk keadilan.
Keluarga kami sangat gementar.
Semakin lama masanya,
makin menebal keraguan mereka terhadap rasa bersalah Christopher.
Mereka keluar selama dua hari.
Mereka umumkan "tidak bersalah" untuk pembunuhan tahap kedua
dan "bersalah" untuk pembunuhan tahap pertama.
JURI SABITKAN BUDAK 16 TAHUN PEMBUNUHAN DI CENTRAL PARK
Pada asasnya, sabitan dan hukuman yang sama seperti Daphne Abdela.
Bagi saya, nampak macam satu kompromi.
Juri menangis.
Menangis.
Sebab mereka tengok keluarga Irish.
Keluarga McMorrow terluka sebab mereka tahu dia menderita
dan mereka tak rasa mereka dapat keadilan.
BUDAK, 16 TAHUN, BERSALAH
Saya sangat marah dengan keputusan itu.
JURI TAK BERPERASAAN KETIADAAN ABDELA BUAT JURI MARAH
Tiga puluh lapan luka tikaman bukan pembunuhan.
DIA TERLEPAS DENGAN MUDAH
Saya rasa juri tak fikir budak semuda itu
patut dipanggil sebagai pembunuh seumur hidupnya.
Saya percaya pada undang-undang,
tapi undang-undang jadi rumit kerana melibatkan manusia.
Apabila manusia terlibat, emosi juga terlibat.
Kebanyakan kes yang menarik perhatian kita sememangnya misteri.
"Siapa yang lakukannya?"
Dalam kes ini, bukan begitu.
Kami tahu siapa yang buat, tapi kenapa?
Namanya "folie à deux",
di mana mereka berdua menggabungkan kegilaan mereka
untuk membentuk satu mesin pembunuh…
atau cuma untuk berseronok.
Kenapa?
Itu yang buat anda gila.
Tiada cara untuk tahu apa yang berlaku
kerana ada tiga orang dan seorang dah mati.
Itu yang berlaku. Apabila orang kata, "Awak selesaikan kes itu."
"Tak, itu perkataan yang teruk."
Menyelesaikan kes bermaksud anda tahu apa yang berlaku
dan selalunya, tak tahu.
Anda boleh agak apa yang berlaku.
Anda boleh lihat beberapa bukti
yang buat anda fikir itulah kesimpulan yang logik,
tapi tanpa penceritaan, mustahil.
HAMPIR TUJUH TAHUN SELEPAS DISABITKAN
"Pembunuh Comel Central Park"
dibebaskan malam ini selepas hampir tujuh tahun.
Abdela, kini 21 tahun, dibebaskan pada hari Jumaat.
Bekas kekasihnya, Vasquez, 22 tahun, dibebaskan pagi ini.
Sebagai sebahagian daripada parol mereka, kedua-duanya dilarang berjumpa.
Ya, nyawa abang saya lebih bernilai daripada enam tahun di penjara.
Saya tak rasa keadilan ditegakkan.
Saya tahu, sistemnya begitu, itu undang-undang, mereka budak-budak
dan itulah yang berlaku…
tapi rasa tak adil.
Tak adil langsung.
Bertahun-tahun kemudian, ketika dibebaskan dengan parol,
Daphne melanggar parolnya.
Dia berada di rumah pertengahan
dan menyerang salah seorang penghuni di rumah itu.
Dia kembali ke penjara dan kali ini, sembilan tahun.
Chris keluar selepas enam tahun.
Saya tak rasa dia ada buat apa-apa kesalahan
sejak dibebaskan.
Ini pengalaman yang sukar di peringkat peribadi dan profesional.
Ini kes luar biasa, kes emosi.
Perasaan itu masih wujud.
Perkara terbaik daripada kes itu,
saya dapat mengenali Rob Mooney.
Ketika itu saya tak tahu, kami baru saja mula bekerjasama.
SETERUSNYA
Pukul lapan pagi, telefon berdering tanpa henti.
Semua orang bercakap tentang seorang tukang cuci yang hilang
di daerah kewangan bernama Eridania.
Rakan sekerja kata dia selalu makan malam bersama semasa syif mereka,
tapi kali terakhir mereka melihatnya sekitar pukul lapan malam
dan dia tak kelihatan sejak itu.
Memang sukar untuk menjalankan pencarian di bangunan itu,
baik orang atau apa-apa saja kerana bangunan itu setinggi 26 tingkat.
Dia tak dilihat lagi di kamera.
Dia tak dilihat keluar dari lif. Dia tak dilihat meninggalkan bangunan itu.
Di mana dia?
Kami cari di setiap sudut bangunan, dari atas ke bawah,
tapi masih tak jumpa.
Maksudnya, sekarang bukan hanya Jalan Two Rector
yang kami perlu siasat sepenuhnya,
tapi seluruh Bandar Raya New York.
Terjemahan sari kata oleh GG York.